  Анжелика Тихонова корреспондент Пыӵал тӥрлык лэсьтӥсьлэн нуналэз улсын Ижкарысь тымет дорын Удмуртиысь ожгар тӥрлык лэсьтонъя заводъёслэсь адӟытонзэс усьтӥзы. Со выль техника, калыклы лэсьтэм выль арбериос сярысь вера, ивортэ элькунысь тӧролэн но кивалтэтлэн пресс-службаез. Удмуртиысь заводъёсын поттэм ожгар техникаез адӟытон 17 фото Шоркарын улӥсьёс но куноос «ТОР», «Оса», «Катюшаен» ЗИС-5 ожгар машинаосты, «Тор-М2ДТ» зенитно-ракетной комплексэз, тачанкаез, Америкаысь «Виллис» джипез, «Астейс» бронеавтомобилез, «ИЖ» электромотоциклъёсты, UV-4 калыклы электромобилез но трос мукетсэ адӟыны быгатозы. Озьы ик куноос мастер-классъёсы, ужрадъёсы пыриськыны но бусы кухняын кунояськыны быгатозы. Адӟытон 18-21 куарусёнэ 10 часысен 18 часозь, 22-тӥ куарусёнэ 10 часысен 14 часозь ужалоз.  Со сяна калыклы 18-22 куарусёнэ 10 часысен 20 часозь техникаен но ретро-автомобильёсын адӟытон усьтозы. Тодэ вайытом, 21-тӥ куарусёнэ Ижкарысь тымет вадьсын омырын возьматонзэ вылӥ пилотажъя «Соколы России» группа адӟытоз. Тегъёс: Ижкар Удмуртия Мерлык МТКалашниковлы100ар Пыӵаллэсьтӥсьлэннуналэз  